open-index/open-wikipedia-markdown huggingface dataset:
Külüg Khan

**Külüg Khan** (mongolsk kyrillisk: Хүлэг хаан; *Hülüg Haan*; samtidig mongolsk: *Külüg qaγan*; født **Khayishan** eller **Hǎishān** (kinesisk: 海山) 4. august 1281, død 27. januar 1311) **keiser Wǔzōng av Yuán** (元武宗; hanyu pinyin: *Yuán Wǔzōng*) var den tredje keiseren av det kinesiske Yuán-dynastiet fra 21. juni 1307 til sin død 27. januar 1311, og blir regnet for å være den sjuende *[[khagan]]*en av mongolene.

## Referanser
Kristiania Haandværkeres Sportsforening

**Kristiania Haandværkeres Sportsforening** var en sportsforening i Oslo (den gang Kristiania).

Foreningen var aktiv på slutten av 1800-tallet, men gikk i oppløsning høsten 1899. De var representert ved stiftelsen av «Norsk Idrætsforbund» 1. mai 1896, i dag Norges Friidrettsforbund.

Noen meritterte medlemmer:
*H.L. Hansen – NM-sølv på 1500 meter i 1896
*O.Z. Andersen – NM-gull i spyd i 1899 og bronse i 1896

## Referanser
Spøkelsesborgen

***Spøkelsesborgen*** er en roman av Margit Sandemo fra 1968. Originalens tittel var *Häxmästarens borg*. Romanen ble publisert i flere ukeblad, og bokformer, før den kom som bok nr 19 i serien «Margit Sandemos beste føljetonger» i 1983. Sharon O'Brien flykter fra London til Ghost Island, da hun blir uskyldig dømt for et mord. Her får hun seg jobb som kontorist på gruvekontoret på øya, og blir fort kjent med Gruvedirekdøren Gordon, og hans nærmeste mann Peter. Øya er imidlertid hjemsøkt av et gammelt sagn om en fransk heksemester, som skal ha tilholdssted på den gamle borgen på øya. Ryktene florere da flere har sett dette underlige gjenferdet, og samtidig blitt fysisk syk av å ha vært i nærheten av borgen. Øya hjemsøkes av flere mareritt og: Gordon skjønner ikke hvor malmen tar veien hen. Det er alltid mindre som blir skipet av gårde, enn det som faktisk er veiet opp inne i gruven. I tillegg følger ryktene om mordet etter Sharon til øya, og hun blir offer for forfølgelse også her. Kjærligheten blomstrer til slutt mellom Sharon og Gordon, og sammen løser de øyas mysterium, som viser seg å henge sammen: Heksemesteren – OG den forsvunne malmen. Historien ender lykkelig med at Sharon blir frikjent for alle mordanklager.

## Utgivelser i utvalg
*«Margit Sandemos beste føljetonger nr.19», Bladkompaniet 1983. ISBN 82-509-1362-0
*«Margit Sandemos beste dobbeltbok», Schibsted Forlag 2006

## Kilder
*«Kjære Margit», Bladkompaniet 1994
Sankt Ibs kirke

**Sankt Ibs kirke** (**Ibsker**) er en romansk kirke oppført på slutten av 1100-tallet som ligger i Ibsker på Bornholm. Kirken består av kor, skip, apsis og vesttårn som alle ble oppført på samme tid. Våpenhuset mot syd er noe yngre og den nordre tverrarmen er fra 1867. 

En del av kirkens eldre inventar er bevart, blant annet døpefonten som er en kalkstensfont fra siste del av 1200-tallet. Kirken har også en stående Maria med barnet utført i ek som er datert til 1500–1515. og et krusifiks fra 1500-tallet.

Altertavlen er malt av C.W. Eckersberg og hans elever i 1846 og fremstiller Jesus i bønn i Getsemane. Renessanseprekestolen har keramikkfelter med de fire evangelistene. Disse er utført av Paul Høm på begynnelsen av 1960-tallet.

## Referanser

## Litteratur
*Niels Peter Stilling: Danmarks kirker, Politikens Forlag A/S, 2000, ISBN 87-567-6059-0
Danmarks monark

**Danmarks monark** er statsoverhode i Kongeriket Danmark. Danmark er etter grunnloven et konstitusjonelt monarki, der den utøvende makten ligger hos Danmarks regjering, som står parlamentarisk til ansvar for Folketinget.

Monarken er den som formelt utnevner regjeringer og mottar regjeringers avskjedssøknader. Når det skal dannes regjering, undersøker monarken hvem som kan mønstre sterkest parlamentarisk støtte for en regjering i en såkalt kongerunde. Monarken og regjeringen samles flere ganger i året i statsråd.

Monarken underskriver alle lover og regjeringsbeslutninger, men de er ikke gyldige uten å være kontrasignert av den parlamentarisk ansvarlige ministeren.

Monarken er øverstkommanderende for Danmarks forsvar.

Monarken er vertskap for statsbesøk og avlegger selv slike besøk i utlandet. Utenlandske ambassadører avleverer deres akkreditiver til monarken når de begynner deres verv i Danmark.

Monarken deltar også i en lang rekke begivenheter i Danmark, for eksempel innvielser, jubileer og premierer liksom sommertokt med kongeskipet «Dannebrog» gir mulighet til å besøke lokale initiativer og lokalt næringsliv.

## Referanser


## Se også
* Liste over Danmarks monarker
* Arvefølgen til den danske tronen
S. Møller Storband

**S. Møller Storband** er et storband stiftet i 1974, med base på Musikerlåfte' ved Studentersamfundet i Trondhjem. Håkon Hammer har vært bandets kunstneriske leder siden 2016.

Bandet var på turné i Nederland våren 2000 og spilte juleshow sammen med frijazzbandet The Source i desember 2000 og 2001. 

I 2009 samarbeidet orkestret med pianisten Vigleik Storaas. Under UKA 2011 i Trondheim hadde bandet et samarbeid med  Vidar Busk. Bandet har også samarbeidet med Ståle Storløkken.

Av musikalske ledere for S. Møller i nyere tid, kan det særlig trekkes frem: Øyvind Brække, Erlend Skomsvoll, Håvard Lund, Tor Yttredal, Ståle Storløkken, Andreas Håkestad og Christian Aftret Eriksen.  

## Diskografi

*2001 – *Circular Movements*
*2002 – *Blokk 80* - med Ståle Storløkken
*2004 – *Urban Ghost*
*2009 – *Blå, blå luft*
## Ledere
*Øyvind Brække
*Erlend Skomsvoll
*Håvard Lund, kjent fra Farmers Market og Transjoik
*Tor Yttredal (leder fra høsten 2001)
*Andreas Håkestad
*Olav Slagsvold
*Christian Aftret Eriksen

## Kjente medlemmer
*Øystein Skre, trombonist og sanger i Bjelleklang og Gli Scapoli
*Heidi Skjerve, vokalist
*Kåre Kolve, saxofonist i bl.a. Mezzoforte og Lava

## Referanser


## Eksterne lenker
* 
* 
* 
* Used 2 Love U - S.Møller Storband
* Zappa på Rockheim 2014
Danmarks statsråd

**Danmarks statsråd** er sammenkomsten mellom Danmarks regjering og Danmarks monark.

Statsrådet innført 22. mars 1848, i forkant av innføringen av Junigrunnloven. Det avløste Gehejmekonseilet. Den viktigste forandringen var at det ble forutsatt enighet mellom medlemmene i alle viktige spørsmål, og handlefrihet for de enkelte medlemmer i mindre viktige saker.

Junigrunnloven av 1849, som markerte Danmarks overgang fra eneveldig til konstitusjonelt monarki, definerte Statsrådet som «Ministrene i Forening».

Etter grunnloven av 1953 består statsrådet av kongen, ministrene og tronfølgeren, hvis vedkommende er fylt 18 år. Alle nye lover og regjeringsbeslutninger forelegges og underskrives av den regjerende monark.

Statsrådet samles omtrent seks ganger i året, som regel i Statsrådssalen på Christiansborg.

## Referanser


## Se også
* Statsråd
Svake mennesker (sang)

**«Svake mennesker»** er en norsk sang som ble skrevet og utgitt av Gry Jannicke Jarlum i 1981 under artistnavnet Jannicke. Den ble en landeplage og lå på førsteplass på VG-lista i hele 16 uker. Idag regnes sangen som en av klassikerne i norsk musikkhistorie. 

I 2002 spilte artisten Apollo inn «Svake mennesker» i en duett med Gry Jannicke Jarlum. Sangen ble gitt ut som singel og på hans album *Mine damer og herrer*.
Blomsterbunn

**Blomsterbunn** (receptaculum) er navnet på skuddaksen hvor blomsterdelene sitter hos blomsterplantene. Blomsterbunnen er ofte forkortet og fortykket eller avflatet, slik at beger, krone, pollenbærere og fruktemne (i denne rekkefølge) sitter som skruer eller kranser utenfra og inn mot blomstens sentrum. Blomsterbunnens vev inngår i fruktknutens vegg hos alle planter med overstittende blomster. Hos enkelte arter – spesielt rosefamilien – er blomsterbunnen krukkeformet med fruktknuten sittende i bunnen og begerblad, kronblad og pollenbærere på begerets kant. Hos jordbær svulmer blomsterbunnen kraftig opp og blir til fruktkjøttet med enkeltfruktene (nøttene) sittende spredt på overflaten.

## Se også
* Begerblad
* Kronblad
* Fruktemne
Trofé

Et **trofé** (fra gresk *tropaion*, krigsbytte, av *trope*, det å slå fienden på flukt) er en gjenstand vunnet under kamp, konkurranse eller troféjakt. I mange samfunn har deler av falne fienders kropp blitt brukt som krigstrofé (hodejakt og skalpering).
Jumbo (band)

**Jumbo** var et norsk heavyrockband, dannet i 1969. Oppløst i 1970.

Med medlemmer fra The Beatniks og The Vanguards fikk gruppa straks status som supergruppe, og som sådan var de den tredje i rekka som bar en slik etikett i Norge, etter The Dream og Taboo. Gruppa besto av Svein Finjarn (gitar, sang) og Freddy Lindquist (gitar), begge tidligere medlemmer av The Beatniks, The New Beatnicks og The Vanguards, Tore Syvertsen (bass), fra The Beatniks, og Leif Jensen (trommer).

Dels spilte de hardrock og coverversjoner etter band som Led Zeppelin og Deep Purple, dels fleipet de med norsk pop ved å fremføre søtladne, norske tekster. De to singelplatene de rakk å gi ut viser begge stilarter. Den ene singelen «UFO» / «Wring That Neck» var hardtslående rock,  mens «Hjørdis» og «Ta Beina Fatt» var ment som morsomme parodier.

Jumbo backet dessuten den tidligere Vanguards-organisten Johnny Day på en solo-single, «I Want You To Be My Baby» / «Bootleg». Bandet la planer om å spille inn et album da Tore Syvertsen plutselig takket for seg. Dernest gikk også Freddy Lindquist lei og sluttet i bandet. Da bandet var oppløst ble LP-en fullført av Finjarn og Jensen med ulike studiomusikere, og utgitt i 1970 under tittelen Finjarn/Jensen.

## Trivia
*Svein Finjarn og Tore Syvertsen tok snart opp igjen samarbeidet i et annet kortlevd band, Fresh Air.
*Svein Finjarn og Leif Jensen gikk i 1971 sammen med de tidligere Vanguards-medlemmene Johnny Sareussen (bass) og Bjørn Nordvang (vokal), samt Håkon Graff (orgel), for å starte deres gamle gruppe en gang til, nå som The New Vanguards.

## Referanser


## Litteratur
*Willy B.: *Norge i rock, beat & blues. Del 1 1955 – 1971*. Oslo 1983.
*Jan Eggum, Bård Ose og Siren Steen (red.): *Norsk pop & rockleksikon : populærmusikk i hundre år*. Vega Forlag, Oslo, 2005. ISBN 82-92489-09-6.
*Thor-Rune Haugen: *Riller over fjord og fjell, norsk rock på plate 1955-1977 – en diskografi*. Rockarkivet. Oslo 2006. ISBN 978-82-997310-1-1

## Eksterne lenker
* 
*  Jumbo presentert av Ballade.no.
*  Jumbo omtalt på Groove.no.
Pokal

En **pokal** er et praktdrikkebeger på høy fot, ofte en stett og av og til med et kronelignende lokk. Pokaler er gjerne seremonielle prydgjenstander, ofte benyttet som troféer i konkurranser eller til hedersbevisninger og gaver. De mest verdifulle lages gjerne av enten krystallglass eller sølv, og kan også utrustes med håndslipte detaljer og ha innslag av gull og edelstener.

Kunstindustrimuseet har en samling på over nitti pokaler. Eremitage-pokalen ble kjøpt til Kunstindustrimuseet i 2000 for 2 millioner kroner, den ble laget ved Nøstetangen glassverk (1741–1777).

I håndverkslaug hørte pokaler til de laugsgjenstander som det knyttet seg seremonier til.

Det engelske ordet for pokal, *[[cup]]*, brukes gjerne om idrettskonkurranser.

Pokaler av glass ble brukt som drikkebeger ved festligheter blant annet hos borgerskapet i Norge på 1600- og 1700-tallet. Med inngravert tekst og andre dekorasjoner er glasspokaler også senere brukt av mange som gaver ved spesielle anledninger. 

## Pokaler

BLW Betrothal Goblet.jpg|Emaljert og forgylt krystallpokal, Italia 1475–1500
Goblet LACMA 84.2.5.jpg|Krystallpokal, Italia 1575–1600
Covered Commemorative Goblet LACMA M.82.124.42a-b.jpg|Krystallpokal med lokk, Tyskland cirka 1720
Glasspokal fra 1886.png|Norsk glasspokal med Cappelens slektsvåpen, 1886
Pokal A4276.jpg|Håndmalt krystallpokal, Aust-Agder museum og arkiv
Deckelpokal 1851@Celler Silberkabinett.jpg|Sølvpokal med lokk, Celle 25. mai 1851
Jean bellekin, nautilo inciso ad amsterdam e montato a danzica, 1650-1700 ca. 01.jpg|Nautiluspokal, Mackensen og Bellekin, 1650–1700
JMS - Pokal 1.jpg|Sølvpokal med lokk, Schwabach 1718
Berlín KGM Lüneburg 08.JPG|Lüneburg myntbeger i gull og sølv, Jochim Worm 1536


## Se også
* Vandrepokal
* Kongepokal

## Referanser




## Eksterne lenker
*
Saarlands herrelandslag i fotball

**Saarlands herrelandslag i fotball** var det nasjonale fotballaget til republikken Saarland, som eksisterte i perioden fra 1947 til 1956 før den ble forent med Vest-Tyskland. Saarlands herrelandslag spilte totalt 19 landskamper mot stort sett B-pregede landslag, men deltok likevel i kvalifiseringen til VM i fotball 1954, hvor de spilte mot  og .

Landslagstrener for Saarland var Helmut Schön, som siden kom til å lede Vest-Tyskland igjennom flere mesterskap. Deres første landskamp kom mot  den 22. november 1950, mens deres 19. og siste landskamp kom mot  den 6. juni 1956.

## Kvalifisering til VM i fotball 1954

## Eksterne lenker
* RSSSF.com – Saarlands resultater
Baseball under Panamerikanske leker 1999

**Baseball under Panamerikanske leker 1999**. Baseball var en av flere sporter som var med i de trettende Panamerikanske leker som ble arrangert i Winnipeg i Canada fra 23. juli til 8. august 1999.

## Medaljer

## Eksterne lenker
*  Panamerikanske leker 1999
Longyu

Keiserinne **Xiao Ding Jing** (kinesisk: 孝定景皇后叶赫那拉氏), bedre kjent som enkekeiserinne **Longyu**, personlig navn: *Jingfen*, født 28. januar 1868, død 22. februar 1913 i Beijing) var en keiserinne av Kina. Hun var gift med Guangxu-keiseren.

## Bakgrunn og liv
Hun var medlem av den mandsjuiske Yehenaraklanen og ble utpekt av sin tante enkekeiserinne Cixi til brud for sin fetter keiseren for å forøke hennes families innflytelse. 

Vielsen fant sted 26. februar 1889 og hun fikk umiddelbart deretter tittelen keiserinne. Hun ble ignorert av Guangxu-keiseren, som foretrakk sin konkubine og annenhustru  *Zhen*. Zhen påvirket Guangxu til å overta makten fra Cixi og innføre vesterlandske reformer, og Longyu påvirket Cixi til å bli en fiende av Zhen. Cixi lot Zhen føre til et «koldt palass»  reservert for avlagte konkubiner.
 
Da hoffet forlot Beijing kort før byen ble inntatt av åttenasjonsalliansens styrker under bokseropprøret i 1900, skal det ha vært Cixi som sørget for at Zhen ble druknet i en brønn før avreisen. Guangxu-keiseren ble holdt i fangenskap av Cixi på en paviljong i en innsjø innen palassområdet, der Longyu spionerte på ham for Cixis regning.

Etter at Guangxu-keiseren og eikekeiserinne Cixi begge døde i kort tidsavstand til hverandre i 1908 fikk hun tittelen enkekeiserinne Longyu. og adopterte den neste keiser, den umyndige Puyi. Cixi hadde ved sin død stipulert at ingen kvinne i framtiden skulle regjere over Kina, men at Longyu skulle konsulteres ved alle viktigere beslutninger, noe som i praksis likevel gav henne regents fullmakter. Longyu var imidlertid dårlig skikket til å håndtere politiske spørsmål og var temmelig avhengig av regentene  Zaifeng og Yuan Shikai. Høsten 1911 undertegnet hun på Yuans råd abdikasjonen for den treårige keiseren på betingelse av at keiserfamilien skulle få beholde titler, personal, eiendom og bosted i Den forbudte by, og avskaffet dermed det kinesiske monarki. Hun døde noen måneder etter. 

Hon ble den eneste keiserinne hvis båre ble transportert til graven med tog. Ved hennes begravelse kalte president Li Yuanhong henne for «den mest utmerkede av kvinner».

## Litteratur
* Sterling Seagrave: *Dragon Lady* ISBN 0-679-73369-8
* Maria Warner: *The Dragon Empress: Life and Times of Tz'u-Hsi, 1835–1908, Empress of China*. ISBN 0-689-70714-2
* Anchee Min: *Empress Orchid* ISBN 978-0-618-06887-6
* *Een Vrouw op de Drakentroon* (A woman on the dragonthrone), Mayli Wen (forord av Lulu Wang), ISBN 90-5429-222-9
* *Daily Life in the Forbidden City*, Wan Yi, Wang Shuqing, Lu Yanzhen ISBN 0-670-81164-5
Ekspropriasjonserstatningsloven

**Lov om vederlag ved oreigning av fast eigedom**, korttittel **ekspropriasjonserstatningsloven**, er en norsk lov fra 1984 som regulerer erstatning i forbindelse med ekspropriasjon av fast eiendom.

Fastsettelse av erstatning etter loven kan skje på tre ulike grunnlag. Det kan fastsettes på grunnlag av *salgsverdien* etter § 5, *bruksverdien* etter § 6 eller *gjenanskaffelsesverdien* etter § 7. Når de ulike grunnlagene brukes følger nærmere av § 4.

## Litteratur
* Stordrange, Bjørn og Lyngholt, Ole Christian: *Ekspropriasjonserstatningsloven – Kommentarutgave*, Universitetsforlaget (Oslo 2005), ISBN 82-13-02412-5

## Eksterne lenker
* Ekspropriasjonserstatningsloven hos Lovdata
Vitenskapsåret 1999

## Hendelser
### [[Astronomi]] og [[romfart]]
*Mars - USAs ubemannede romsonde Mars Pathfinder påbegynner hovedoppdraget: å med hjelp av kameraer fra en lav høyde å kartlegge hele planeten Mars.
*16. april - Nytt planetsystem oppdager i Andromedagalaksen.
*26. juni - Romsonden Cassini passerer Venus.

*11. august – En total solformørkelse er synlig fra Atlanterhavet, Europa, sørvestre Asia og India.
*18. august - Romsonden Cassini passerer Jorden.
*3. desember - Den amerikanske romsonden Mars Polar Lander lander på Mars, men på grunn av teknisk feil får markkontrollen i Pasadena ikke kontakt med sonden.
*Ukjent dato - For første gangen lykkes astronomer regne ut hvor fort universet ekspanderer ved den såkalte Hubblekonstanten.
* Ukjent dato - For første gangen siden 1979 passerer Neptun nærmere Solen enn Pluto.

### [[Fysikk]]
*15. juni - Regjeringen Persson i Sverige beslutter at Barsebäck I skal stenges i november 1999.
*30. november - Sverige stenger ned Barsebäck I.

### [[Medisin]]
*5. april - Malaysia masselakter griser som sprer hjernehinnebetennelse til mennesker. 86 personer har omkommet, og  griser blir slaktet.
*13. mai - Aids oppgis å være største dødsårsaken i Afrika, der den ligger bak hvert femte dødsfall.
*30. juni - I Sverige dømmes Cancer- och allergifonden å betale 8,5 millioner SEK i skatt da bare en tredjedel av de innsamlede pengene har gått til forskning.
*7. august - Fattigsykdommen TBC sprer seg raskt i Russland, når  nye tilfeller blir registrert i løpet av årets seks første måneder.

### [[Meteorologi]]

## Prisvinnere
*Bigsbymedaljen: Ali Mehmet Celal Sengor
*Copleymedaljen: John Maynard Smith
*Davymedaljen: Malcolm Chisholm
*Göran Gustafssonprisen:
**Molekylær biologi: Thomas Perlmann
**Fysikk: Per Delsing
**Matematikk: Johan Håstad
**Medisin: Göran Akusjärvi
*Ingenjörsvetenskapsakademien deler ut den store gullmedaljen til Gideon Gerhardsson
*Nobelprisen: 
**Fysikk: Gerardus 't Hooft, Martinus J.G. Veltman
**Kjemi: Ahmed Zewail
**Fysiologi/Medisin: Günter Blobel
*Steeleprisen: Michael Crandall, John Forbes Nash jr., Serge Lang og Richard Kadison
*Turingprisen: Frederick P. Brooks
*Wollastonmedaljen: John Frederick Dewey

## Fødsler

## Dødsfall
* 25. februar – Glenn T. Seaborg, amerikansk kjemiker og kjernefysiker, nobelprisvinner i kjemi  (født 1912)
* 26.  mai – Waldo Semon, amerikansk oppfinner (født 1898)
* 11. november – Vivian Ernest Fuchs, engelsk geolog og oppdagelsesreisende (født 1908)

## Referanser
Nansisjøen

**Nansisjøen** (kinesisk: 南四湖, pinyin: *Nánsì Hú*, «sørlige fire sjøer»), eller **Weishansjøen**, i provinsen Shandong i Folkerepublikken Kina, er den største ferskvannsinnsjøen i det nordlige Kina. Den består av det som en gang var fire innsjøer: Weishan (微山湖, *Wēishān Hú*), Zhaoyang (昭阳湖, *Zhāoyáng Hú*), Nanyang (南阳湖, *Nányáng Hú*) og Dushan (独山湖, *Dúshān Hú*).  Den er 120 km lang og 1266 kvkm stor.

## Eksterne lenker
* China Launches Gigantic Water Diversion Project, China.com.cn 27. desember 2002
* Water Resource Administration of Lake Nansi
Panamerikanske leker 2003

**Panamerikanske leker 2003** var de fjortende Panamerikanske leker, de ble arrangert i Santo Domingo i Den dominikanske republikk i perioden 1. til 17. august 2003. Det var 5 323 utøvere fra førtito nasjoner som deltok i førti sporter. USA ble beste nasjon med 117 gullmedaljer foran Cuba med 72. 

## Medaljer

## Eksterne lenker
* 
* Informacje o igrzyskach na stronie quadrodemedalhas.com
Panamerikanske leker 2007

**Panamerikanske leker 2007** var de 15. Panamerikanske leker. De ble arrangert i Rio de Janeiro i Brasil i perioden 13. til 29. juli 2007. Det var 5&nbsp;633 utøvere fra 42 nasjoner som deltok i 34 idrettsgrener. USA ble beste nasjon med 97 gullmedaljer foran Cuba med 59. 

## Medaljer

## Eksterne lenker
* oficiais no site do Comitê Olímpico Brasileiro
Belinda Bauer

**Belinda Bauer** (født 1962) er en britisk kriminalforfatter. Hun er oppvokst i England og Syd-Afrika, og hennes debutroman *Blacklands* mottok den britiske kriminal&shy;forfatter&shy;forening Crime Writers' Associations Gold Dagger-pris for beste kriminalroman i 2010. Handlingen både i *Blacklands* og oppfølgerne *Darkside* (2011) og *Finders Keepers* (2012) er lagt til den lille engelske landsbyen Shipcott ved Exmoor nordlige Devon. Begge bøker er oversatt til en rekke sprog. I 2013 mottok hun CWAs Dagger in the Library-pris, som tildeles den nålevende krimforfatter som «siste år har gitt (britiske) lesere mest glede».

Belinda Bauer ble født i England, og vokste opp der og i Syd-Afrika. Hun bosatte seg i Cardiff og har levd lengre i Wales enn andre steder. I Cardiff arbeidet hun som journalist i syv år. Hun arbeidet også som manusforfatter, og mottok Carl Foremans BAFTA-prisen for filmmanuset *The Locker Room*.

## Bibliografi
* *Blacklands* (2010); norsk utgave (2011): *Blacklands*. Cappelen Damm, Oslo. .
* *Darkside* (2011); norsk utgave (2012): *Mørke dager*. Cappelen Damm, Oslo. .
* *Finders Keepers* (2012); norsk utgave (2013): *Som fortjent*. Cappelen Damm, Oslo. .
* *Rubbernecker* (2013); norsk utgave (2014): *Nysgjerrigper*. Cappelen Damm, Oslo. .
* *The Facts of Life and Death* (2014); norsk utgave (2015): *Sannheten om livet og døden*. Cappelen Damm, Oslo. .
* *The Shut Eye* (2015); norsk utgave (2016): *Den synske*. Cappelen Damm, Oslo. .
* *The Beautiful Dead* (2016); norsk utgave (2018): *Den vakre død*. Cappelen Damm, Oslo. .
* *Snap* (2018); norsk utgave (2019): *Bristepunktet*. Cappelen Damm, Oslo. .
* *Exit* (2018); norsk utgave (2021): *Exit*. Cappelen Damm, Oslo. .
* *The Impossible Thing* *(2025)*; norsk utgave (2025): *Det umulige*. Cappelen Damm, Oslo. ISBN 9788202851088

## Referanser


## Eksterne lenker
*
Baseball under Panamerikanske leker 2007

**Baseball under Panamerikanske leker 2007**. Baseball var en av flere sporter som var med i de femtende Panamerikanske leker som ble arrangert i Rio de Janeiro i Brasil fra 13. juli til 29. august 2007. Cuba vant sin tiende strake tittel og sin ellevte totalt.

## Medaljer

## Eksterne lenker
* Panamerikanske leker 2007
Baseball under Panamerikanske leker 2003

**Baseball under Panamerikanske leker 2003**. Baseball var en av flere grener som var med i de fjortende Panamerikanske leker som ble arrangert i Santo Domingo i Den dominikanske republikk fra 1. til 17. august 2003.

## Medaljer

## Eksterne lenker
*  Panamerikanske leker 2003
Forbundsdagen (Det tyske forbund)

**Forbundsdagen** var navnet på det øverste organ for Det tyske forbund.

Fra 1815 til 1848 og fra 1851 til 1866 var denne forbundsdagen den eneste sentrale institusjon som var ansvarlig for hele Tyskland. Forbundsdagen ble dannet etter en beslutning av Wienerkongressen. Wienerkongressen skulle skape en ny fred for Europa og en ny forfatning for Tyskland. Medlemmene av det tyske forbundet som besto av fire bystater og 37 fyrstedømmer,klarte imidlertid ikke å bli enige om en gjenoppretting av det keiserriket som ble oppløst i 1806.

Forbundsdagen for Det tyske forbund var en forsamling av representanter for medlemsstatene og skulle tre istedenfor den tidligere sentrale keisermakt.

Palais Thurn und Taxis i Frankfurt am Main ble sete for Forbundsdagen for Det tyske forbund og denne møttes ukentlig der fra 5. november 1816.

Etter marsrevolusjonen i Tyskland (revolusjonen 1848/49) oppløste Forbundsdagen seg i juli 1848 og overdro sin myndighet til nasjonalforsamlingen kalt Frankfurtparlamentet som var det første tyske parlament valgt gjennom frie valg. Etter revolusjonen ble imidlertid Forbundsdagen igjen samlet i september 1850. Endelig oppløst ble den først etter at Det tyske forbund ble oppløst i 1866 og Frankfurt var annektert av Preussen. Forsamlingens myndighet gikk over til det riksdagen for det nordtyske forbund og etter den tyske samling i 1871, til riksdagen for det tyske keiserriket.

## Se også
* Riksdagen (Det tysk-romerske rike)
* Frankfurtparlamentet
* Riksdagen (Det nordtyske forbund)
* Riksdagen (Det tyske keiserrike)
* Riksdagen (Weimarrepublikken)
* Riksdagen (Nasjonalsosialistisk)
* Forbundsdagen

## Referanser
Fender Jaguar

**Fender Jaguar** er en elektrisk gitar introdusert i 1962 av Fender. Gitaren ble utviklet fra Fender Jazzmaster gitaren, og ble svært mye brukt under surfemusikk årene i 1960-årene. Gitaren ble senere også populær under alternative rock og indie rock periodene fra 1980- til 1990-årene.

## Kjente gitarister
* Kurt Cobain (Nirvana)
* Thurston Moore (Sonic Youth)
* Lee Ranaldo (Sonic Youth)
* Kevin Shields (My Bloody Valentine)
* Robert Smith (The Cure)
* Tom Verlaine (Television)
* John Frusciante (Red Hot Chili Peppers)
Live Blackjazz

***Live Blackjazz*** er et konsertalbum med Shining. 

Albumet ble utgitt 11. november 2011.

## Sporliste
# «Fisheye»
# «The Madness and the Damage Done»
# «In the Kingdom of Kitsch You Will Be a Monster»
# «The Red Room»
# «Goretex Weather Report»
# «Winterreise»
# «Exit Sun»
# «HEALTER SKELTER»
# «21st Century Schizoid Man»
## Eksterne lenker
*
Vitenskapsåret 1990

## Hendelser
* 12. november   – Tim Berners-Lee publiserer et mer formelt forslag om World Wide Web. http://www.w3.org/Proposal
* 13. november – Den første kjentewebsiden blir skrevet. http://www.w3.org/History/19921103-hypertext/hypertext/WWW/Link.html

### [[Astronomi]] og [[romfart]]

*24. april – Hubbleteleskopet blir plassert i bane.
*November - Romsonden Magellan, som ble sendt ut fra en romferje, viser forkastninger, vulkaner og lavaberg på Venus som tidligere ikke har vært synlig.
*2. desember – Toyohiro Akiyama blir den første japaneren i verdensrommet.
### [[Biologi]]
*Ukjent dato – Den første biologiolympiaden blir arrangert i Olomouc, Tsjekkoslovakia.

### [[Meteorologi]]

## [[Paleontologi]]
* 12. august – "Sue", det best bevarte eksemplaret av *[[Tyrannosaurus|Tyrannosaurus rex]]* som noen gang er funnet blir oppdaget i Sør-Dakota.

## Prisvinnere
*Brinellmedaljen: Terkel Rosenquist
*Copleymedaljen: Abdus Salam
*Darwinmedaljen: John Harper
*Davymedaljen: Keith Ingold
*Fieldsmedaljen: Vladimir Drinfeld, Vaughan Frederick Randal Jones, Shigefumi Mori og Edward Witten
*Nobelprisen: 
**Fysikk: Jerome I. Friedman, Henry Way Kendall, Richard E. Taylor
**Kjemi: Elias James Corey
**Fysiologi/Medisin: Joseph E. Murray, Edward Donnall Thomas
*Steeleprisen: Raoul Bott, R. D. Richtmyer, Bertram Kostant
*Turingprisen: Fernando Corbató
*Wollastonmedaljen: Wallace S. Broecker

## Dødsfall

## Bildegalleri

B.F. Skinner at Harvard circa 1950 (cropped).jpg|B.F. Skinner(1904-1990)


## Referanser
Surfemusikk

**Surfemusikk** eller bare **surf** er en undersjanger av rockemusikk som er knyttet til surfekulturen som er særlig aktiv i Sør-California. Surfemusikk var særlig populær i tidsrommet 1962 til 1964 i to betydelige former. Den første var en instrumental surfemusikk som utmerket seg med elektriske gitarer med etterklang, spilt slik at de framkalte lyden av brusende bølger, i stor grad fremmet av Dick Dale og The Del-Tones. Den andre var vokalsurf, som tok det opprinnelige lydbildet til surfen og la til vokalharmonier med grunnleggende Chuck Berry-rytmer, fremmet særlig av The Beach Boys.

## Opprinnelsen
Dick Dale utviklet surfens lydbilde fra instrumental rock ved å legge til innflytelse fra Midtøsten og Mexico, etterklang, og rask plukketeknikk på gitaren. Hans regionale hit «Let's Go Trippin'» (1961) lanserte en begeistring for surfemusikk og inspirerte mange andre til den samme tilnærmingen. Sjangeren nådde nasjonal utbredelse i USA da den ble representert av vokalgrupper som The Beach Boys, Jan and Dean, og Bruce & Terry. Deres sangstil trakk inspirasjon fra afroamerikanske sjangere som doo-wop med dens scatsynging og tette koring. Dale er sitert på å si at «De var surfe-sound [med] surfe-tekster. Med andre ord, musikken var ikke surfemusikk. Sangtekstene gjorde dem til surfesanger. Det er forskjellen ... den virkelige surfemusikken er instrumental.»

## På høyden av sin popularitet
På høyden av surfemusikkens popularitet var den rivaler til jentegrupper og Motown for å være den fremste amerikanske populærmusikken. Surfemusikk er tidvis omtalt som California-sound.

## ''Hot rod rock'' som undersjanger
I løpet av surfemusikkens senere tid var det mange nye grupper som begynte å skrive sanger om biler og jenter. Begge deler er riktignok vanlig i populærmusikken. Begge deler forekom tidlig i surfemusikken, hvor The Beach Boys lanserte sin første bilpoesi med «409» i 1962. De spesielle biltypene og kjørestilen gav dette senere navnet *hot rod rock*. «Hot rod» henviste til en tøff bil, som i betydningen «hunk of metal». Et høydepunkt innen sjangeren, både med tøffe biler og tøff kjørestil, var Jan & Deans LP *Drag City* fra 1963. 

## Norge
I Norge har surferockerne The Beat Tornados gjort seg bemerket, og gitt ut flere musikkalbum. De er signert til Wicked Cool Records, som eies av Little Steven (Steven Van Zandt)

## Musikere

## Referanser
Peder Hanem Aasprang

**Peder Hanem Aasprang** (født 15. september 1972) er en norsk politiker som representerer Senterpartiet og som var ordfører i Tingvoll kommune fra 2011 til 2015, som følge av en samarbeidsavtale mellom Kristelig Folkeparti, Høyre, Venstre og Senterpartiet. Han er varaordfører i Tingvoll i perioden 2015-2019.

## Referanser
Tarva fyr

**Tarva fyr** lå på vestsiden av holmen Hegresteinen, vest for Husøya i øygruppa Tarva i Bjugn kommune i Trøndelag. Fyret ble opprettet i 1894 og nedlagt og erstattet av ei fyrlykt i 1956. Lyktehuset sto på vestsiden av fyrvokterboligen; i tillegg besto fyrstasjonen av uthus med fjøs, vedbu og arbeidsrom, samt et naust på østsiden av holmen. Fyrstasjonen er i dag i privat eie.

## Referanser


## Se også
*Norske fyr

## Kilder
*Kulturminneløypa.no: Tarva (besøkt 9. oktober 2011)
*Norsk Fyrhistorisk Forening: Tarva fyrstasjon (besøkt 9. oktober 2011)
Vitenskapsåret 1989

## Hendelser
### [[Astronomi]] og [[romfart]]
*25. august – USAs ubemannede romsonde Voyager 2 når fram til Neptun.
*16. oktober – Romsonden Galileo, som ble sendt avgårde fra romferje, når Juptier som tidligere ikke har vært synlig.
### [[Biologi]]
*Ukjent dato - New Zealands miljøverndepartement påbegynner "Kakapo Recovery Plan".
### [[Medisin]]
*Ukjent dato -  *[[The Oxford Database of Perinatal Trials]]* startet å publiseres online.

## Prisvinnere
*Bigsbymedaljen: Trevor Elliott
*Copleymedaljen: César Milstein
*De Morgan-medaljen: David George Kendall
*Ingenjörsvetenskapsakademien deler ut den store gullmedaljen til Lennart Nilsson, Torkel Wallmark og Torbjörn Westermark
*Nobelprisen: 
**Fysikk: Norman F. Ramsey, Hans G. Dehmelt, Wolfgang Paul
**Kjemi: Sidney Altman, Thomas R. Cech
**Fysiologi/Medisin: J. Michael Bishop, Harold E. Varmus
*Steeleprisen: Irving Kaplansky, Daniel Gorenstein, Alberto Calderón
*Turingprisen: William Kahan
*Wollastonmedaljen: Drummond Hoyle Matthews

## Dødsfall

|-
|Januar 
|7. || Åke Holm ||  || entomolog ||align=center|79 ||align=center| || 

|rowspan=2|Februar
|13. || James Bond  ||  || ornitolog ||align=center|89 ||align=center| ||

|27. || Konrad Lorenz ||  || zoolog ||align=center|85 ||align=center| ||
|-
|rowspan=3|August
|12. || William Bradford Shockley ||  || fysiker ||align=center|79 ||align=center| ||
|-
|20. || George Adamson ||  || miljøverner (villmark) ||align=center| ||align=center| ||
|-
|29. || Peter Scott ||  || miljøverner ||align=center| ||align=center| ||

|Oktober
|11. || M. King Hubbert ||  || geofysiker ||align=center|86 ||align=center| ||
|-
|Desember
|14. || Andrej Sakharov ||  || kjernefysiker ||align=center|68 ||align=center| ||
|}

## Bildegalleri

Åke_Holm_SPA_(cropped).jpg|Åke Holm(1909-1989)


## Referanser
Politisk kultur

**Politisk kultur** er et fagbegrep innenfor statsvitenskap, sosiologi, sosialantropologi og historie som betegner et «sett av holdninger, normer og praksiser som er relevante for det politiske spillet og for politisk legitimitet og styring. Menneskesyn, samfunnssyn, synet på representasjon og på rettslige og religiøse normer, valgordninger, ytringsfrihet i praksis, lojalitet til styresmaktene, omgangsformer, politisk retorikk, journalistikk og satire og sammenhengen mellom språk og (politisk) identitet er eksempler på aktuelle undersøkelsesområder.»

## Referanser


## Eksterne lenker
*
Martin Weitzman

**Martin Lawrence Weitzman** (født 1. april 1942 i New York City, død 27. august 2019) var en amerikansk økonom.

Weitzman studerte ved Swarthmore College, hvor han i 1963 tok en bachelorgrad i matematikk og fysikk ved Stanford University, der han i 1964 tok en mastergrad i statistikk og operasjonsanalyse, og deretter ved Massachusetts Institute of Technology, hvor han i 1967 tok en doktorgrad i økonomi. I 1967–1972 arbeidet han ved Yale University, 1972–1989 ved Massachusetts Institute of Technology (fra 1974 som professor), og fra 1989 som professor ved Harvard University.

Han arbeidet innen ressursøkonomi og miljøøkonomi, spesielt de økonomiske sidene ved klimaendringene.

Weitzman var medlem av American Academy of Arts and Sciences fra 1986.

## Referanser
Siemensstadt

**Siemensstadt** er en ortsteil øst i bydelen Spandau i Berlin. Området ble bebygget under etableringen av Siemensverket på den såkalte *Nonnenwiesen*. Ortsteilen er også idag preget av industribebyggelse og tilhørende boliger. Industrianleggene eies ikke lengre kun av Siemens.

Dagens Siemensstadt ligger mellom Hohenzollernkanalen i nord, Charlottenburg-Nord i øst, Spree i sør og Haselhorst i vest. Gaten Jungfernheideweg som løper gjennom Ringsiedlung danner grensen mot Charlottenburg-Nord. Øya Gartenfeld som dannes mellom den gamle Spandau-Schiffartskanal og Berlin-Spandau skipskanal hører også til Siemensstadt.

Reuter West kraftverk finnes i Siemensstadt.

## Siedlung Siemensstadt
Siedlung Siemensstadt oppført fra 1922 til ca 1929, er tegnet av Hans Hertlein.

Fil:Berlin Rapsstr Nord.jpg|Nord i Rapsstraße
Fil:Berlin Rapsstr.jpg|Rapsstraße
Fil:Berlin Rapsstr Plastiken.jpg|Rapsstraße
Fil:Berlin Rohrdamm 37.jpg|Rohrdamm
Fil:Berlin Harriesstr Genoveva.jpg|Genoveva-fontenen foran Harriesstraße&nbsp;8/10


## Grossiedlung Siemensstadt
Grosssiedlung Siemensstadt også kalt Ringsiedlung, er sammen med fem andre funksjonalistiske boligområder i Berlin oppført på UNESCOs liste over verdens kulturarv under overskriften Modernistiske boligområder i Berlin.

Fil:Hans scharoun - siemensstadt, 1929-31.jpg|Hans Scharouns boligblokk i Jungfernstrasse 
Fil:Berlin GS Siemensstadt Haering.jpg|Hugo Härings bygning i Goebelstrasse


## Eksterne lenker
* 
* Siemensstadt leksikon
Basketball under de Panamerikanske leker

**Basketball under de Panamerikanske leker**. Basketball for menn har vært med i alle Panamerikanske leker siden de første lekene ble arrangert i Buenos Aires i 1951. Basketball for kvinner var med første gangen i de andre Panamerikanske leker 1955 i Mexico by og har siden vært med i alle lekene unntatt 1995 i Mar del Plata i Argentina.    

## Medaljer



## Basketball Panamerikanske leker - menn

## Basketball Panamerikanske leker - damer
Soldier’s Girl

***Soldier's Girl*** er en dramafilm fra 2003 produsert av filmselskapet Showtime. Den er basert på en sann historie: forholdet mellom Barry Winchell og Calpernia Addams og hendelsene som ledet til drapet på Winchell begått av medsoldater. Manuset er skrevet Ron Nyswaner og filmen ble regissert av Frank R. Pierson, med Troy Garity i rollen som Barry Winchell og Lee Pace som Calpernia Addams.

## Handling
Barry er en menig soldat i 101st Airborne Division i United States Army, stasjonert ved Fort Campbell, Kentucky. Calpernia som skuespiller ved en transkjønnet klubb i Nashville, Tennessee. Barry og Calpernia møter hverandre første gang i 1999. Barrys medsoldat Justin Fisher (Shawn Hatosy) tar Barry med til klubben hvor Calpernia opptrer. Etter at Barry og Calpernia begynner å se hverandre regelmessig, begynner Fisher å spre rykter på basen om forholdet deres. Barry blir utsatt for økende trakassering og press, som eksploderer i vold i 4. juli-helgen. Mens Calpernia opptrer i en skjønnhetskonkurranse i Nashville, blir Barry slått til døde mens han sover med et balltre av soldaten Calvin Glover, som har blitt oppfordret av Fisher til å begå ugjerningen.

## Medvirkende
* Barclay Hope – Sersjant Howard Paxton 
* Troy Garity – Barry Winchell
* Lee Pace – Calpernia Addams/Scottie
* Andre Braugher – Sersjant Carlos Diaz
* Shawn Hatosy – Justin Fisher
* Philip Eddolls – Calvin Glover
* Merwin Mondesir – Henry Millens
* Dan Petronijevic – Collin Baker

## Utmerkelser

## Referanser


## Eksterne lenker
* 
* The Story Behind "Soldier's Girl," by Calpernia Addams
Time Out of Mind

***Time Out of Mind*** er det 30. studioalbumet til Bob Dylan. Det kom ut i september 1997 på Columbia Records. Det var det første doble studioalbumet på vinyl siden *[[Self Portrait av Bob Dylan|Self Portrait]]* fra 1970. Det kom også ut som en enkel CD.

For både tilhengere og kritikere markerte albumet et kunstnerisk comeback for Dylan etter at han hadde slitt med den musikalske identiteten sin gjennom 1980-årene og ikke hadde gitt ut originale sanger siden *[[Under the Red Sky]]* i 1990. *Time Out of Mind* blir trukket frem som et av hans beste album og vant tre Grammy-priser, blant annet for årets album i 1998. Magasinet *[[Uncut]]* kåret det også til årets album. Albumet er også plassert på 408.-plass på listen til musikkmagasinet *[[Rolling Stone]]* fra 2003 over de 500 største albumene gjennom tidene. Albumet nådde andreplass på VG-lista i Norge.

Albumet har et særlig atmosfærisk lydbilde, skapt av produsent Daniel Lanois. Til tross for at han stort sett har rost Lanois, særlig etter arbeidet han gjorde på *[[Oh Mercy]]* i 1989, har Dylan uttalt at han var misfornøyd med lydbildet på *Time Out of Mind*. Han har produsert alle albumene sine selv etter dette. 

## Sporliste
#       Love Sick -	05:21
#        Dirt Road Blues -	03:36
#        Standing in the Doorway -	07:43
#        Million Miles -	05:52
#         Tryin' to Get to Heaven -	05:21
#        Til I Fell in Love with You -	05:17
#       Not Dark Yet – 06:29
#       Cold Irons Bound -07:15
#       Make You Feel My Love -	03:32
#        Can't Wait -	05:47
#        Highlands -	16:31

## Medvirkende
*Bob Dylan – gitar, munnspill, piano, vokal
*Bucky Baxter – akustisk gitar, pedal steelgitir (3,5,7,8)
*Brian Blade – trommer (1,3,4,6,7,10)
*Robert Britt – Martin akustisk, Fender Stratocaster (3,6,7,8)
*Cindy Cashdollar – slidegitar (3,5,7)
*Jim Dickinson – keyboard, Wurlitzer elektrisk piano, pumpeorgel (1,2,4,5,6,7,10,11)
*Tony Garnier – elektrisk bass, ståbass
*Jim Keltner – trommer (1,3,4,5,6,7,10)
*David Kemper – trommer på «Cold Irons Bound»
*Daniel Lanois – gitar, mando-gitar, Firebird, Martin 0018, Gretsch gold top, rytme, solo
*Tony Mangurian – perkusjon(3,4,10,11)
*Augie Meyers – Vox orgelcombo, Hammond B3 orgel, trekkspill
*Duke Robillard – gitar, elektrisk l5 Gibson (4,5,10)
*Winston Watson – trommer på «Dirt Road Blues»

## Referanser


## Eksterne lenker
*
Habanero

**Habanero**, som er spansk for *fra [[Havanna]]* har flere betydninger:

* Person fra Havanna (hunkjønn: *habanera*)
* Habanero (chili), en chilifrukt
* Kjælenavn for sigarer fra Cuba.
* Kjent dans fra operaen «Carmen» av Georges Bizet
NM i friidrett 1900

**Norgesmesterskapet i friidrett 1900** var det femte NM i friidrett som ble arrangert, og det fjerde *offisielle*. Stevnet ble arrangert fra 25. til 27. august 1900 i Tønsberg, av  Tønsberg Idrettsforening.

60 deltakere fra 8 idrettslag deltok. Wilhelm Blystad, som var junior, vant premie som beste utøver etter et gull og to sølv, samt gull i høyde i juniorklassen.

## Resultater
### [[100 meter]]

Vinnertiden på 11,0 ble ikke godkjent som ny norsk rekord, på grunn av for stor medvind.

### [[1500 meter (friidrett)|1500 meter]]

### [[Maraton]]

### [[110 meter hekk]]

### [[Tresteg]]

### [[Lengdehopp]]

### [[Høydehopp]]

### [[Stavsprang]]

### [[Diskos]]

### [[Kulestøt]]

### [[Spydkast]]

### [[500 meter]]

### [[Pentathlon]]

## Referanser


## Eksterne lenker
* Aage Møst - ''Raskest, høyest, lengst i 100 år : norsk friidrett 1896-1996'' (Nasjonalbiblioteket)
* Bjarne Vad Nilsen – NM vinnere menn 1897-2008
Basketball under Panamerikanske leker 1967

**Basketball under Panamerikanske leker 1967**. Basketball var med som en av tjueto sporter under de femte Panamerikanske leker som ble arrangert i Winnipeg i Canada fra 23. juli til 6. august 1967. Det var en turnering for menn og en for damer. Ti herrelag deltok og fem damelag. Damene spilte en dobbeltserie der alle lagene møttes to ganger, Brasil vant alle åtte kampene.

## Medaljer

### Sluttplassering
#### Men

#### Damer

## Eksterne lenker
*  Panamerikanske leker 1963
’Phags-pa-skrift

**'Phags-pa-skrift** (mongolsk: дөрвөлжин үсэг, *dörvöljin üseg*, «firkantskrift»; tibetansk: ཧོར་ཡིག་གསར་པ་, *hor yig gsar pa*, «ny mongolsk skrift»; kinesisk: 蒙古新字, *měnggǔ xīnzì*, «ny mongolsk skrift») var en abugida utviklet av den tibetanske lamaen Drogön Chögyal Phagpa for keiser Kublai-khan under Yuandynastiet i Kina som en forent skrift for alle språk innen Yuandynastiet.

I 1269 ble det mongolenes offisielle skriftsystem. Imidlertid klarte man ikke å få skriften særlig utbredt. Den opphørte fullt og helt da  dynastiet ble styrtet av Mingdynastiet. Den utførlige dokumentasjonen om dens anvendelse gir moderne lingvister mange ledetråder tll hvordan kinesisk og andre asiatiske språk ble forandret i perioden.

## Historie

Det tradisjonelle uigurske alfabet var dårlig egnet for det mongolske språk og det ville være upraktisk å utøke det for språk med en annerledes fonologi, som for eksempel kinesisk. Under Yuandynastiet bad Kublai Khan derfor Phagpa om å utvikle en ny skrift som skulle benyttes i hele riket. Phagpa utøket sin egen tibetanske skrift (tilhørende brahmi-familien) slik at den også dekket mongolsk og kinesisk. De resulterende 38 bokstavene har vært kjent under flere navn, som «firkantskrift» basert på sin form, men i dag er de fremst kjent som 'phags-pa.

Trass i sin opprinnelse skrev man (ovenfra og ned) i likhet med den mongolske skrift. Den fikk aldri noen bred aksept, og gikk ut av bruk da Yuandynastiet falt i 1368. Deretter ble det mest benyttet av mongoler som et hjelpemiddel for å lære seg kinesiske tegn. En del vitenskapsfolk, som Gari Ledyard, anser at 'Phags-pa var en av kildene til den koreanske hangeul-skriften.

## Eksterne lenker

* Omniglots side om 'phags-pa 
* Bablestones side om 'phags-pa med gratis typesnitt
Kolbjørn Håseth

**Kolbjørn Håseth** (født 19. august 1953 i Molde, oppvokst i Elnesvågen) er en norsk billedkunstner. Maleriene kan klassifiseres innenfor kategorien samtidsrealisme, med naturnære skildringer av landskap, hav og berg. Flere av bildene som beskriver detaljer i naturen, kan hinte mot en til dels erotisk fortolkning. Håseth begynte sin selvlærte kunstnerkarriere i 1982. Han har bosted i Bud i Romsdal, samt atelier og galleri (Galleri kHz). Håseth har en sønn født i 2002. 

Håseth er medlem av Norske Billedkunstnere og kunstnerforeningene International Guild of Realism og American Society of Traditional Artists. Han debuterte på Vestlandsutstillingen i 1986. Han har hatt et femtitalls separatutstillinger, og deltatt på en lang rekke kollektivutstillinger, også internasjonalt.

## Priser
Han har mottatt flere priser for sine malerier, blant annet for beste landskap under utstillingen «Leading Masters of Contemporary Realism» på Cape Cod, USA 2007 for bildet «Lekende». 

Han var finalist i kunstkonkurransen «Challenge Nº 33» med tema «Seascapes, Rivers and Lakes» i *International Artist Magazine* juni/juli 2006 for bildet «Men ikke stillhetens hav», («But not the Sea of Silence»), akryl 2006, 73x92 cm (kunstnerens eie).

Håseth vant prisen for beste landskap med fjellmassivbildet «Det kan jo passere» på The International Guild of Realism sin sjette årlige jurierte utstilling i 2011.

## Referanser


## Eksterne lenker
* Kolbjørn Håseths nettsider
Seiling under Panamerikanske leker 1967

**Seiling under Panamerikanske leker 1967**. Seiling var med som en av tjueto sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var fire klasser og Brasil og USA vant to gullmedaljer hver.

## Medaljer

### Resultater

## Eksterne lenker
*  Panamerikanske leker 1963
Nassau (stat)

**Nassau** var et grevskap og senere et fyrstedømme innenfor det tysk-romerske rike og senere innenfor det tyske forbund. Staten eksisterte fra 1100-tallet til 1806 og ble regjert av huset Nassau. 
## Referanser
Roing under Panamerikanske leker 1967

**Roing under Panamerikanske leker 1967**. Roing var med som en av tjue sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var sju roøvelser for menn. USA ble beste nasjon med seks gullmedaljer foran Argentina med en.

## Medaljer

#### Menn

## Eksterne lenker
*  Panamerikanske leker 1963
Lee Pace

**Lee Grinner Pace** (født 1979) er en amerikansk skuespiller. 

Han har hatt roller på film, teater og fjernsyn. Han debuterte på film i rollen som Calpernia Addams i *[[Soldier's Girl]]* (2003). Senere har han blant annet spilt rollen som Ned i ABC-serien *[[Pushing Daisies]]*.

## Filmografi

### Spillefilm
* 2003: ''Soldier's Girl''
* 2006: ''The Good Shepherd''
* 2006: *[[Beryktet]]*
* 2010: ''Marmaduke''
* 2011: ''The Twilight Saga: Breaking Dawn - Part 1''
* 2012: ''The Twilight Saga: Breaking Dawn - Part 2'' ‎
* 2012: ''Lincoln''
* 2012: 
* 2013:  ‎
* 2014:  ‎
* 2014: ''Guardians of the Galaxy''
* 2014: ''Dragetreneren 2''
* 2014: ''Halt and Catch Fire''
* 2017: ''The Book of Henry''
* 2019: ''Captain Marvel''
* 2019: *[[Weathering with You]]* (japansk animasjonsfilm) – engelsk stemme
* 2022: *[[Bodies Bodies Bodies (film)|Bodies Bodies Bodies]]*
* 2025: *[[After This Death (film)|After This Death]]*
* 2025: *[[The Running Man (film fra 2025)|The Running Man]]*

## Referanser


## Eksterne lenker
*
Knut Ytre-Arne

**Knut Ytre-Arne** (1896–1968) var en norsk landbrukskole-lærer, fylkesagronom og Venstre-politiker fra Fana som var stortingsrepresentant fra Hordaland i fire og en kvart periode fra 1949 til 1965.

Ved Stortingsvalget 1945 ble han valgt som  vararepresentant til Stortinget, og rykket opp til fast plass 13. juli 1949 etter Nils Tveits død. Ved Stortingsvalget 1949 ble han valgt til fast plass, en plass han beholdt frem til 1965, da var han 69 år gammel. I tillegg til sitt stortingsverv var han også varaordfører i Fana kommune i periodene 1946–1955.

Han var utdannet fra Jordbruksskolen på Stend 1916–18, Fana Folkehøgskule 1919 og fra Statens Småbrukslærerskole 1920–21. Han var lærer ved småbruks- og jordbruksskoler 1922-1938, vandrelærer i jord- og husdyrbruk i Hordaland 1939-1947 og fylkesagronom 1948-1966. 

Han var fylkesleder i Venstre 1958-1962, styreformann for Vaksdal Mølle 1959-1968 og hadde lederverv i Norsk fjørfeavlslag, Det norske totalavholdselskap og i flere landbruksorganisasjoner. I 1965 ble Knut Ytre-Arne tildelt Klostermedaljen fra Det norske totalavholdsselskap.

* 1949–1950 medlem i Landbrukskomiteen
* 1950–1954 medlem i Landbrukskomiteen
* 1954–1957 medlem i Landbrukskomiteen
* 1958–1961 sekretær i Landbrukskomiteen
* 1961–1965 medlem i Landbrukskomiteen
* 1961–1965 medlem i Valgkomiteen

## Referanser


## Eksterne lenker
*
Norgesmesterskapet i fotball for jenter 19 år

**Norgesmesterskapet i fotball for jenter 19 år** eller **Telenor Cup** er en årlig fotballturnering for J19-lag, som ble innført i 2008.

## Norgesmestre

### Finalestatistikk

## Referanser


## Eksterne lenker
* J19-NM hos fotball.no
Amager Ishockey

**Amager Ishockey** er en ishockeyklubb fra Kastrup, og ble stiftet 28. februar 1964. Hjemmebane er Kastrup Skøjtehal (også kalt "Hangaren"). Amager spiller i Dansk 1. divisjon har tidligere spilt i Superisligaen.

## Eksterne lenker
* https://web.archive.org/web/20130520075251/http://www.amagerishockey.dk/